סימון דה בובואר תיארה שלושה סוגים עיקריים של נשים הפועלות בחוסר תום לב: הנרקיסיסטית (Narcissist) השוללת את חירותה על ידי התייחסותה לעצמה כאובייקט נחשק; המיסטיקנית (Mystic), שמשקיעה את חירותה במוחלט; והאישה המאוהבת (Woman in Love), שמטילה את זהותה לתוך האובייקט הגברי שלה. אחד הרעיונות המרכזיים בפמיניזם הוא הרעיון שנשים מוכפפות באופן שיטתי, וכאשר נשים מחזירות לעצמן את השליטה, את תחושת הסוכנות שלהן, מתעורר חוסר תום לב בחברה הפטריארכלית. סימון דה בובואר מתייגת נשים המקבלות את האמונה הדתית שהגבר הוא הצד הדומיננטי בנישואין בשל רצון האל, כנשים "מושחתות" (mutilated) ו"אימננטיות", ופיתחה תפישות מודרניות של חוסר תום לב ותפיסות מודרניות של פמיניזם בספרה "המין השני". ניתן לזהות את אותה תבנית א-מוסרית, הכרוכה בהכרח בחוסר תום לב, בהתנהגותם של הפרוורטים הנרקיסיים ובהתנהגות של מי שסימון דה בובואר מתארת כלא-אותנטי, במובן האקזיסטנציאלי של המילה.הרשעות, כותבת היריגוין, אינה אלא "תוצאה בלתי נמנעת של המבנה הריק". "הפרוורטים הנרקיסיים מתמלאים ב'אחר', בלעדיו אין להם ממשות. אחר זה אפילו אינו כפיל בעל קיום עצמאי, אלא רק בבואה שלהם. לכן חשים קורבנותיהם כי נשללה מהם עצמיותם" (עמ' 135).דה בובואר (1952) טוענת כי התשוקה שיש לאדם, כסובייקט, להיות אובייקט בעולם, מספקת לתודעה העצמית שלו את הפנטזיה של זהות קבועה, פנטזיה שלעולם לא תושג באמצעות ההכרה הסובייקטיבית שלנו, אלא באמצעות "חוסר תום לב" ו"הונאה עצמית". לכן, ניתן להבין, באופן אונטולוגי-קיומי, את ההתנהגות הנרקיסיסטית, כתשוקה להתקבע בתודעתו של אחר, כישות בעלת זהות סובייקטיבית, חופשית ונצחית. הכרה מזויפת זו מצד האחר, מספקת לנרקיסיסט אשליה ושלווה, אך בשל היותה מזויפת, על הנרקיסיסט להסוות ללא הרף את תודעתו העצמית החופשית של האחר מעצמו, על מנת שלא יהיה חופשי להכירו כרצונו. מעשה זה של חוסר תום לב מכחיש את האמת, לפי דה בובואר, משום שההכרה בזהות כרוכה במאבק מתמשך, בעמימות ובשטף חיים בלתי פוסק. במקום מאבק פנימי עם האמת של העמימות, התודעה הנרקיסיסטית נאבקת, בחוסר תום לב, כלפי חוץ עם תודעה אחרת כדי להפוך את הסובייקטיביות שלה לאובייקטיביות, על מנת להשלות את התודעה העצמית, שהיא פטורה מלקחת אחריות על האתגרים האותנטיים והעמימות שהסובייקטיביות של התודעה מציבה בפניה, ועל מנת לנכס לעצמה את הנשגבות הטרנסצנדנטית על חשבון החופש של תודעה אחרת.
דה בובואר (1952) מסבירה שאף על פי שהתודעה יכולה לקבוע בתום לב את הסובייקטיביות שלה, בהיותה וודאית לעצמה, כמו בטענה "אני חושב משמע אני קיים", ואף על פי שמתוקף כך יש ביכולתה להכריז על האובייקטיביות של האחר, בהיותו לא-וודאי לתודעה העצמית, כמו הסובייקטיביות שלה עצמה; עדיין יש לאחר, האובייקט לכאורה, את היכולת להכריז על הסובייקטיביות של עצמו, ולכן, לפי דה בובואר "זה שמגביל אותו ומכחיש אותו בכל זאת נחוץ לו: הוא לא משיג את עצמו אלא דרך המציאות הזו שהוא לֹא. וזאת הסיבה שבגללה חיי האדם לעולם אינם מאופיינים בשפע ובמנוחה: החיים הם מחסור ותנועה, החיים הם מאבק". כוונתה של דה בובואר היא שכאשר מדובר באמת אונטולוגית, הנוגעת לקיום היומיומי, התודעה העצמית זקוקה להכרה בסובייקטיביות של האחר על מנת להכיר את הסובייקטיביות שלה באופן מלא ואותנטי. הנרקיסיסט יכול לנסות להכחיש את הסובייקטיביות של האחר על ידי זיהויו של האחר רק כאובייקט, אך זה חסר תועלת ולא אותנטי מכיוון שהאחר מחזיק בחופש שלו לבחור אם לאמת או לשלול את הכרתו של הנרקיסיסט.
במציאות, אף שנרקיסיסט יכול להצהיר על עצמו כחיוני, התודעה ה"בלתי חשובה" האחרת חווה את עצמה כחיונית עבור הנרקיסיסט, ובאמצעות היפוך דיאלקטי זה, דווקא הנרקיסיסט נראה כחסר משמעות. עם זאת, באור חיובי ובונה, ניתן להתעלות מעל הדיאלקטיקה ההרסנית הזו של תודעה-מהותית מול תודעה-לא-חשובה באמצעות מודעות אותנטית למציאות, המצויה "בהכרה החופשית של תודעה בתודעה האחרת, כאשר כל תודעה מציבה, הן את עצמה והן את התודעה האחרת, בו זמנית, כאובייקט וכסובייקט בתנועה הדדית". לכן, כדי להסיר את האשליה ואת ההרס העצמי, המונעים מהנרקיסיסט את האפשרות של העברת זולת-עצמי (self-object transferences), נדרשת הכרה הדדית אותנטית, המתרחשת כאשר שתי תודעות מזהות את עצמן, כמו גם אחת את השנייה, כאובייקטים עמומים באופן דיאלקטי, כמו גם כסובייקטים.
לקריאה נוספת.
כהן מנשה. "הדמות מאחורי המראה". 2020. רסלינג:תל-אביב.
סטלה גוט
סטלה גוט (גוטשטיין) (נולדה: 24 באפריל 1988) היא זמרת - יוצרת, כותבת, מלחינה, מורה, מפיקה ומוזיקאית ישראלית.
ביוגרפיה.
גוטשטיין נולדה בקייב, אוקראינה בשנת 1988 ועלתה לארץ עם משפחתה בשנת 1990. למדה בבית הספר הדמוקרטי בתפן במגמת מוזיקה. היא בוגרת המחלקה למוזיקה וטכנולוגיה באוניברסיטת בר-אילן.
קריירה.
גוטשטיין החלה את דרכה במקהלה. בילדותה כתבה שירים ולמדה פסנתר וגיטרה. בנערותה שרה בלהקה "הפודל שייפרס". גוטשטיין הופיעה עם חומרים שכתבה, בין היתר הופיעה בלבונטין 7 ובאוזן הבר בתל אביב.
בשנת 2010 הקליטה את האלבום "Lost and Found" שיתוף פעולה שלה ושל נדב בילו במסגרת פרויקט שנקרא NEXUS. אחרי הקלטת האלבום הקליטה מיני אלבום של שלושה שירים שכתבה והלחינה בשם "סטלה גוט". שני האלבומים זכו להשמעות רבות בתחנות הרדיו.
בשנת 2011 החלה לעבוד כעוזרת טכנאי באולפן של אלי פיקובר ולאחר מכן הועסקה באולפני לונה של ליאור טבת.
גוט הייתה האישה הראשונה במחלקת הפלאגינים של WAVES AUDIO - החברה המובילה בעולם בתחום של מעבדי קול וכלי נגינה דיגיטליים.
בשנת 2012 הקימה עם דייוויד בלאו את הרכב הסינטי פופ "Bill &amp; Murray".
בשנת 2013 הוציאה גוט קאבר לשיר "Mad Routine" של להקת רוקפור כחלק מפרויקט קאברים של הלהקה. היא הוזמנה להופיע עם הלהקה במועדון הבארבי.
בשנת 2015 הוציאו "Bill &amp; Murray" אלבום בכורה בשם "A New Kind of High". האלבום יצא בלייבל הרוסי Other Voices. הצמד הופיע עם שירי האלבום בישראל ומחוצה לה, בין היתר בפסטיבל Youbloom שבדבלין Povalec Festivel בצ׳כיה, Canadian music week בטורונטו ועוד. ההרכב חימם את הופעתו של גארי ניומן בישראל שנערכה במועדון הבארבי, את רונה קינן ואת נעם רותם.
במאי 2015 הוציאה גוט אלבום סולו ראשון בשם "Wounded Ladies" בהוצאה עצמית. סינגלים מהאלבום קיבלו חשיפה גם בתקשורת המקומית וגם בבלוגים בינלאומיים כמו "The "405. את הופעת ההשקה של האלבום הוזמנה לעשות במוזאון ישראל בירושלים כחלק מפסטיבל הג׳אז השנתי באוצרותו של החצוצרן אבישי כהן.
בשנת 2017 הלחינה את פסקול לסרט ארט של האמנית רייצ'ל מונוסוב, "מלודיקה".
בשנת 2019 השתתפה בפסטיבל דרך הנדיב שהתקיים בפרדס חנה, לצד ירונה כספי, זאב טנא, יובל מנדלסון, דן תורן ואחרים.
באוגוסט 2020 הוציאה גוט סינגלים מתוך אלבום סולו חדש, הראשון שלה בעברית. האלבום, יצא ביולי 2021 על ידי נענע דיסק נקרא "ככה מרפאים". באותה השנה התחילה לעבוד בתיכון החברתי כמורה לעיצוב קול וסאונד. הסינגל "קח את הכל" יצא ב-30 באפריל 2021. לסינגל צולם קליפ בבימויה של הכריאוגרפית עדי פז.
בשנת 2021 השתתפה באלבום האוסף "הוצאו מהקשרם", אלבום המוקדש לשיריו של יענקל'ה רוטבליט. במסגרתו ביצעה והפיקה יחד עם זוהר גינזבורג את השיר "היא תבוא" ששר במקור אריק איינשטיין. בפרויקט השתתפו אמנים מוכרים דוגמת דן תורן, יובל מנדלסון, האחים צברי, עומר מושקוביץ, נומקה, תמר אפק, אור אדרי ואמנים אלטרנטיבים נוספים מעולם הפאנק והפולק.
גוט שותפה לצד פלורה ולי אוסי במיזם "נשים בסאונד" - יוזמה לקידום ועידוד של נשים בתחום המוזיקה והסאונד.
מאז שנת 2017 היא טכנאית הבית באולפן של אסף אמדורסקי. גוט גם מנגנת על קלידים בלהקתו.
Happier Than Ever
Happier Than Ever (בעברית: שמחה מתמיד) הוא אלבום האולפן השני של הזמרת-יוצרת האמריקאית בילי אייליש. האלבום יצא לאור ב-30 ביולי 2021, על ידי חברות התקליטים דארק-רום רקורדס ואינטרסקופ רקורדס.
מתוך האלבום יצאו שישה סינגלים: "My Future", "Therefore I Am", "Your Power", "Lost Cause" ו-"NDA", שכולם הופיעו בטופ 40 המובילים של מצעד בילבורד הוט 100.
האלבום קיבל מועמדויות בטקס פרסי גראמי ה-64 בקטגוריות אלבום השנה ואלבום הפופ הווקאלי הטוב ביותר.
אלבום, סרט קונצרט תיעודי של דיסני+, "Happier Than Ever: A Love Letter to Los Angeles", יעלה לאקרנים ב-3 בספטמבר 2021.
אייליש תצא גם לסיבוב הופעות "Happier Than Ever, The World Tour" בשנת 2022. לפני יציאתו הפך "Happier Than Ever" לאלבום שהוזמן מראש הכי הרבה בהיסטוריה של שירות המוזיקה אפל מיוזיק.
רקע והכרזה.
אייליש הוציאה את אלבום הבכורה שלה, "", בשנת 2019. האלבום דורג במקום הראשון במצעד בילבורד 200 וקיבל את תואר הפלטינה המשולשת מטעם איגוד תעשיית ההקלטות האמריקאי (RIAA), על מכירות של למעלה משלושה מיליון עותקים במדינה. הוא זכה בפרס גראמי לאלבום השנה, תוך שהסינגל החמישי מתוכו, "Bad Guy", זיכה את אייליש בחמישה פרסי גראמי. לאחר יצאתו, הוציאה אייליש את הסינגל "Everything I Wanted", שנכלל באלבום הבכורה שלה, במהדורת בונוס בגרסה מחודשת. השיר הגיע בשיאו למקום השמיני במצעד בילבורד הוט 100 וזכה בפרס גראמי לשיר השנה.